stanford-oval/wikipedia huggingface dataset:
ד"ר אטקר
היסטוריה

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
החברה נוסדה בשנת 1891 על ידי ד"ר אוגוסט אטקר בבילפלד בגרמניה. ד"ר אטקר נפטר בשנת 1918, ואלמנתו נישאה לד"ר ריכרד קסלובסקי, שניהל את החברה משנת 1920 והביא לצמיחתה. בניהולו נכנסה החברה לתחומים נוספים, ובהם ספנות וייצור בירה. קסלובסקי היה חבר המפלגה הנאצית. בשנת 1937 קיבלה החברה את התואר "חברה נציונל-סוציאליסטית לדוגמה" (Nationalsozialistischer Musterbetrieb) מארגון העובדים הנאצי "חזית הפועלים הגרמנית". בשנת 1938 ניתן לחברה ציון לשבח על קידום תוכנית "כוח באמצעות שמחה". קסלובסקי מת במהלך מלחמת העולם השנייה.
משנת 1944 ועד שנת 1981 ניהל את החברה רודולף אוגוסט אטקר, נכדו של המייסד, והביא את החברה לשיא צמיחתה. קודם למינויו שירת אטקר בוואפן אס אס.
החברה משתתפת בקרן לפיצוי עובדי כפייה, גוף של חברות גרמניות הנוטלות אחריות לעבודת כפייה במהלך מלחמת העולם השנייה.
בשנת 2006 העסיקה החברה יותר מ-20,000 עובדים, ומחזורה עבר את ה-7 מיליארד אירו.
בשנת 2023 העסיקה החברה יותר מ-17,900 עובדים במעל ל-40 מדינות בשש היבשות.
הערות שוליים

↑  נקראת בעברית לפעמים גם "ד"ר אוטקר"
| --- | --- |
בקרת זהויות :  NLI: 987007352275605171  NKC: ko2004263587  VIAF: 248506503   WorldCat (עם VIAF): 248506503
גידו וסטרוולה

גידוֹ וֶסטֶרוֶולֶה (בגרמנית: ‏Guido Westerwelleקובץ:De-Guido Westerwelle-Pronuciation.ogg‏Ⓘ‏; 27 בדצמבר 1961 – 18 במרץ 2016) היה פוליטיקאי גרמני. כיהן בשנים 2009–2013 כשר החוץ בממשלתה השנייה של אנגלה מרקל. בשנים 2009–2011 כיהן גם כסגן קנצלרית גרמניה. בשנים 2001–2011 היה יושב ראש המפלגה הדמוקרטית החופשית בגרמניה. היה להומוסקסואל הגלוי הראשון שכיהן בתפקידים בכירים אלה.
חייו

וסטרוולה נולד בבאד הונף שבמדינת נורדריין-וסטפאליה. הוא למד עד שנת 1991 משפטים באוניברסיטת בון, וב-1994 השלים דוקטורט במשפטים באוניברסיטה הפתוחה של האגן עם עבודה על "חוקי המפלגות והארגונים הפוליטיים של בני נוער".
הצטרף למפלגה הדמוקרטית החופשית (FDP) ב-1980, ונמנה עם מקימי המשמרת הצעירה של המפלגה, 'הליברלים הצעירים'. הוא חבר המועצה המרכזית של המפלגה מאז 1988, וב-1994 מונה למזכ"ל המפלגה. וסטרוולה נבחר לבונדסטאג (הפרלמנט הגרמני) ב-1996 וירש את וולפגאנג גרהרט בראשות המפלגה בשנת 2002. במסגרת זו כיהן בתפקיד יו"ר האופוזיציה בבונדסטאג. כחודש אחרי הצלחתה של המפלגה בבחירות 2009 (14.9%), הקימה הקנצלרית אנגלה מרקל קואליציה עם ה-FDP; במסגרת ההסכם הקואליציוני מונה גידו וסטרוולה לשר החוץ של גרמניה ולסגן הקנצלרית.
בחודש מאי 2001 נבחר כמנהיג מפלגתה- FDP, משרה שהחזיק בה עד אפריל 2011, אז הודיע שהוא מעדיף להתרכז בתפקידו כשר החוץ.
כיהן כשר החוץ הגרמני בממשלתה השנייה של אנגלה מרקל (28 באוקטובר 2009 – 17 בדצמבר 2013). במהלך הקדנציה פרש מתפקידו כיו"ר המפלגה הליברלית עקב הפסדים משמעותיים של מפלגתו בבחירות המקומיות בגרמניה ולאור רצונו להתמקד בתפקידו כשר החוץ. בשל הנסיבות, פרש גם מתפקידו כסגן קנצלרית גרמניה, והעביר זאת למחליפו, פיליפ רסלר, עד לאחרונה שר הבריאות וכיום שר הכלכלה.
ב-1 בפברואר 2012 במוזיאון יד ושם בירושלים חתמו בשם ממשלת גרמניה, גידו וסטרוולה ובשם ממשלת ישראל שר החינוך גדעון סער, על סיוע כספי למוסד ההנצחה בסך מיליון יורו בשנה (כ-5 מיליון שקל) לתקופה של עשר שנים.
ב-20 ביוני 2014 דווח כי ווסטוולה לקה בלוקמיה חריפה וב-18 במרץ 2016 נפטר מהמחלה בבית חולים בקלן.
הובא לקבורה בבית הקברות "מלאטן" של העיר קלן, אחרי טקסים דתיים קתוליים ואוונגליים.
חיים אישיים

וסטרוולה הוא הומוסקסואל מוצהר. הוא יצא מהארון ב-20 ביולי 2004, במסיבת יום הולדתה ה-50 של אנגלה מרקל, אליה הופיע עם בן זוגו (החל משנת 1988) מיכאל מרונץ. ב-17 בספטמבר 2010 נישא לבן זוגו בבון. מרונץ ניהל את מרוצי הסוסים באאכן ואירועי ספורט אחרים.
הערות שוליים

↑  שר החוץ החדש של גרמניה: מנהיג הליברלים גידו וסטרוולה, באתר הארץ, 24 באוקטובר 2009
↑  דליה מזורי, לראשונה: גרמניה תורמת כסף ל"יד ושם", באתר nrg‏, 1 בפברואר 2012
↑  Guido Westerwelle ist tot. די צייט, 18 במרץ 2016.
↑  ניר מגל, גרמניה: מבית "האח הגדול" לצמרת השלטון, באתר ynet, 28 בספטמבר 2009
| --- | --- |
בקרת זהויות :  PLWABN: 9810635200005606  GND: 121665429  ICCU: UBOV107786  ISNI: 0000 0003 8269 0780  LCCN: n99010094  NKC: xx0106679  NTA: 369569601  RERO: 02-A026596560  SUDOC: 136861083  VIAF: 265681871   WorldCat (עם VIAF): 265681871
דג משוט ראסל

| דג משוט ראסל |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: למפיריים
משפחה:: דגי משוט
סוג:: Regalecus
מין:: דג משוט ראסל
שם מדעי
 Regalecus russelii

דג משוט ראסל (שם מדעי: Regalecus russelii) הוא מין של דג ענקי מסדרת הלמפיריים החי באוקיינוסים הפתוחים.
זהו דג חסר קשקשים בעל מבנה מוארך דמוי-סרט והוא יכול להגיע לאורך של עד 8 מטרים, מה שהופך אותו לאחד מדגי הגרם הארוכים ביותר, לצד קרובו דג משוט ענק. הוא בעל מבנה דמוי-סרט עם סנפירי גב בגובה של עד מטר וצבעו כחול-שקוף בעוד סנפירי הגב אדמדמים והראש מעט חום. הוא בעל עיניים גדולות העוזרות לזהות צלליות של בעלי חיים קטנים מתחת הגלים.
דג זה שוחה בחופשיות בים הפתוח שסביב האזור הבתיפלגי. התפוצה המדויקת קשה לחיזוי, מאחר שהוא נצפה לעיתים נדירות אם כי התגלה הן באוקיינוס השקט, האטלנטי וההודי, מה שמצביע על תפוצה קוסמופוליטית. בין השאר נמצאו מספר פרטים מול החופים של יפן, קליפורניה, מקסיקו וקווינסלנד.
דג זה שוכן קרוב ל-1,000 או 2,000 מטרים מפני הים, בעודו מחפש טרף שוחה כמו קרילאים, דיונונים ודגים קטנים, שאותם הוא שואב ללסתתו הרחבה ביניקה. מבנה הלסתות הפנימי דומה לזה של כריש לווייתן ועוזר לגרוף את הקריל שנספג בעוד בעליו מסנן אותם מהמים.
הדג נפוץ בטבע לפי הרשימה האדומה של IUCN.
הערות שוליים

↑  דג משוט ראסל באתר הרשימה האדומה של IUCN
גרייט וול קולבר

| --- | --- |

קולבר
 מאפיינים כלליים
 יצרן:  גרייט וול מוטורס
 שנות ייצור:  2009–2015 (שנת מודל 2010)
 הרכבה:  הרפובליקה העממית של סין הרפובליקה העממית של סין
 סיווג:  מיניוואן
 אורך:  3,968 מ"מ
 רוחב:  1,695 מ"מ
 גובה:  1,634 מ"מ
 משקל:  1,125-1,185 ק"ג
 בסיס גלגלים:  2,770 מ"מ
 מפרט טכני
 מנוע:  4 צילינדרים, בטור, 12 שסתומים, 1,499 סמ"ק המפיק 99 כ"ס ב-6,000 סל"ד, יחס דחיסה 10.5:1 (מנוע בנזין, מתוצרת מיצובישי מוטורס מסוג "Mitsubishi Orion engine" (אנ'), דגם מנוע: "4G15 12") אופציונלי: 4 צילינדרים, בטור, 1.3 ליטר המפיק 87 כ"ס (מנוע בנזין)  4 צילינדרים, בטור, 1.2 ליטר המפיק 74 כ"ס (מנוע דיזל)
 הילוכים:  תמסורת ידנית - 6 מהירויות  תמסורת אוטומטית מסוג "Continuously variable transmission" (אנ') (CVT)
 צריכת דלק:  4.7 ליטר ל-100 ק"מ (דגם מנוע 1.5 ליטר, במהירות 60 קמ"ש)
 מעצב:  TJ Innova Engineering & Technology (אנ')
גרייט וול קולבר (Great Wall Coolbear) הוא מיניוואן קטן, מתוצרת יצרנית הרכב הסינית גרייט וול מוטורס אשר יוצרה בין השנים 2009–2015 (משנת דגם 2010)
מפרט

5 נוסעים.
5 דלתות - האצ'בק.
מושבים גבוהים.
6 דרגות גימור.
מנוע קדמי.
סוגי מנועים: מנוע בנזין 1.5 ליטר, אופציונלי: מנוע בנזין 1.3 ליטר, מנוע דיזל 1.2 ליטר.
תכולת מכל דלק - 45 ליטר.
צמיגים: 185/65 R15.
עיצובו החיצוני של דגם "Great Wall Coolbear" דומה לעיצובו של דגם "Scion xB" (אנ') מתוצרת טויוטה היפנית.
מחיר היחידה עמד על 63,900-87,900 רנמינבי (שנת 2009, בסין).
מפרט > דגמים

"Luxury MT" - מחיר היחידה עמד על 63,900 רנמינבי (שנת 2009, בסין).
"Luxury AT" - מחיר היחידה עמד על 73,900 רנמינבי (שנת 2009, בסין).
"Elite MT" - מחיר היחידה עמד על 67,900 רנמינבי (שנת 2009, בסין).
"Elite AT" - מחיר היחידה עמד על 77,900 רנמינבי (שנת 2009, בסין).
"Sunroof MT" - מחיר היחידה עמד על 77,900 רנמינבי (שנת 2009, בסין).
"Sunroof AT" - מחיר היחידה עמד על 87,900 רנמינבי (שנת 2009, בסין).
גלריה

דגם "Great Wall Coolbear", שנת 2010
דגם "Great Wall Coolbear"
דגם "Great Wall Coolbear"
דגם "Great Wall Coolbear"
ראו גם

גרייט וול סיילור
Great Wall Voleex C10
Great Wall Wingle
הערות שוליים

↑  דגמי "Great Wall Coolbear" - מפרט ומידות chinaautoweb.com/car-models/greatwall-coolbear/ דגמי "Great Wall Coolbear
↑  דגם "Great Wall Coolbear" drive.com.au/motor-news/first-look-great-wall-coolbear
↑  דגם "Great Wall Coolbear" - תמונות ריגול autoblog.com/2009/01/09/spy-shots-great-wall-coolbear-chillin-out
↑  דגם "Great Wall Coolbear" - מפרט  web.archive.org/web
↑  דגמי "Great Wall Coolbear" - היסטוריה autotalkz.com/cat-great-wall/great-wall-coolbear
גרנד קניון (חיפה)

| --- | --- |

 מידע כללי
 סוג:  מרכז קניות 
 מיקום:  חיפה 
 מדינה:  ישראל 
 הקמה ובנייה
 תקופת הבנייה:  ?–1999
 תאריך פתיחה רשמי:  אוגוסט 1999 
 קואורדינטות:  32°47′23″N 35°00′28″E﻿ / ﻿32.78969167°N 35.00782778°E﻿ / 32.78969167; 35.00782778
 www.grandcanyon.co.il
  (למפת חיפה מוגדלת) גרנד קניון(למפת חיפה רגילה) גרנד קניון(למפת הגליל המערבי רגילה) גרנד קניון(למפת הגליל המערבי מוגדלת) גרנד קניון he
 
גרנד קניון מימין, משמאל הכניסה למנהרות הכרמל
גרנד קניון הוא מרכז מסחרי הממוקם בשכונת נווה שאנן בחיפה.
היסטוריה

הקמת הקניון החלה בשנת 1996, ביוזמת איש העסקים גד זאבי, באמצעות חברת "מ.ק.ח. מרכז קניות חיפה בע"מ", חברה שהוקמה כבר בשנת 1973 לצרוך הקמת הפרויקט. החברה חכרה (בחכירת משנה) מעיריית חיפה שני מגרשים בשטח של כ-28 דונם. השלב הראשון הוקם בהשקעה של כ-100 מיליון דולר. לצורך מימון הפרויקט גייסה החברה, בשנת 1997, 85 מיליון שקל בהנפקת איגרות חוב בבורסה לניירות ערך בתל אביב. בפברואר 1999, נפתח לתנועה גשר המחבר אותו לרשת הכבישים בסביבה.
בשלב הראשון נבנה המרכז המסחרי לרבות מבנים נלווים, בשטח של כ-165,000 מ"ר. הקניון פתח את שעריו לקהל הרחב באוגוסט 1999. במקביל, כחלק מהפרויקט, נבנה מבנה תחנת משנה לחלוקת חשמל בשטח של כ-12,000 מ"ר, אשר נמכר לחברת החשמל. בשלב השני נבנו ספא, פארק שעשועים בשטח של כ-4,000 מ"ר ותחנת דלק. שלב זה הופעל בהדרגה במהלך השנים 2000–2001. מנהלו הראשון של גרנד קניון היה ישראל סביון, ששימש קודם כמנכ"ל עיריית חיפה.
עם פתיחת הקניון, החל מאבק על הפעלתו בשבת. ראש העיר, עמרם מצנע, הורה לפקחי העירייה לרשום דו"חות לבעלי עסקים שפתחו את חנויותיהם בשבת. בתי הקולנוע, המסעדות ובתי הקפה שפועלים במקום לא נקנסו, כיוון שפעילותם מותרת על פי חוק העזר העירוני, אך נציג ש"ס במועצת העיר, דרש לסגור גם את בתי קולנוע והתלונן על הקרנת הסרט "עיניים עצומות לרווחה", בכיכובם של ניקול קידמן וטום קרוז, שלטענתו הוא הסרט פורנוגרפי. בנובמבר 2001, פקחי משרד העבודה והרווחה פשטו על פארק השעשועים "הלונה גרנד", שפעל בתוך מרכז הקניות בשבת, בעקבות תלונה של סגן ראש העירייה ויו"ר ש"ס בחיפה אבי ויצמן. פארק השעשועים נסגר באפריל 2002, בגלל מיעוט מבקרים, ונפתח שוב ב-2003.
בשנת 2005 רכשה, תמורת 100 מיליון שקל, חברת "נכסי אזורים" (שבהמשך שונה שמה לחברת "בריטיש ישראל"), בבעלות איש העסקים ליאו נואי, 50% מחברת "מ.ק.ח. מרכז קניות חיפה בע"מ" בעלת הקניון. שנתיים וחצי אחר מועד ההשקעה הראשוני בקניון, החזירה חברת "בריטיש ישראל" את ההשקעה על ידי מימון מחדש שבוצע על רקע גידול בשווי הקניון.
בדצמבר 2009 נסגרו בקניון בתי קולנוע של רשת "גלובוס גרופ", לאחר שהנהלת הקניון החליטה לפנות אותם בתום חוזה השכירות, ולהסב את השטח לחנויות נוספות. באפריל 2016 נפתח בקניון מתחם בית קולנוע של רשת "גלובוס מקס", אשר החליף את פארק השעשועים "לונה גרנד", שפעל במבנה אך ב-2019 גלובוס מקס החליפו שם ובעלים להוט סינמה.
במהלך השנים 2009–2010, נבנה סמוך לקניון מחלף רופין, אשר משמש כפתח למנהרות הכרמל, שנפתחו ב-1 בדצמבר 2010 ומגבירות את הנגישות לקניון מכל רחבי האזור.
בתחילת 2010 הוערך שוויו של הקניון בכמיליארד ש"ח והוא דיווח שכ-600 אלף איש פוקדים בכל חודש את 220 החנויות שבו.
בשנת 2012 רכשה חברת מליסרון, שבשליטת ליאורה עופר, את חברת "בריטיש ישראל" והקניון עבר לשליטתה. תחילה ביקש הממונה על ההגבלים העסקיים שהקניון לא יכלל בעסקה, מכיוון שמליסרון היא גם בעלת הקניונים הסמוכים חוצות המפרץ והקריון בקריית ביאליק, אך לבסוף העסקה אושרה. בסוף אותה שנה רכשה מליסרון גם את חלקו של גד זאבי בקניון, בעקבות הסדר חוב בנוגע להלוואה של 100 מיליון שקל שהעניקה "בריטיש ישראל" לזאבי בתחילת 2011 בריבית שנתית של 10%, שכנגדה שועבדו המניות של זאבי בקניון.
מבנה הקניון

במבנה שלושה מפלסים של חנויות וכ-3,000 מקומות חניה ללא תשלום, בשטח בנוי כולל של כ-200,000 מ"ר, השטח המסחרי לשיווק הוא כ-39,000 מ"ר. הקניון מרושת ברשת אינטרנט אלחוטית ומקיים נגישות גבוהה לנכים. בקניון פועלים, בין היתר, אולפני רדיו חיפה, מכון לרפואה משלימה של מכבי שירותי בריאות, חנות המזכרות של מכבי חיפה בכדורגל וסניף של רשת הספא ומועדוני הכושר הבינלאומית "הולמס פלייס" הכולל בריכת שחייה. המועדון, ממוקם במפלסים 5- ו-4-, בשטח של כ-3,700 מ"ר. במפלס 5- נמצאת בריכת השחייה (הבנויה בצמוד לצלע ההר) ואולמות התעמלות. במפלס 4- נמצאים המזנון ואולמות הכושר.
תמהיל ענפי המסחר בגרנד קניון מורכב מחנויות הלבשה והנעלה, חשמל, אלקטרוניקה ומחשוב, אופטיקה, תכשיטים, בית מרקחת, בתי קפה, מסעדות, רשתות מזון מהיר, חנויות ספרי סטימצקי וצומת ספרים ועוד. בקניון מתקיימות פעילויות כגון "גרנד מרקט" - שוק אוכל ואומנויות בימים חמישי ושישי, "גרנדסטאר" - הופעות תלמידים בשירה, ריקוד ונגינה וכן "שוק קח ותן באהבה" במהלכו מועברים צעצועים משומשים לגני ילדים, בתי ספר ולמשפחות במצוקה.
במגרש הדרומי של המתחם, שבו חזית צפונית לדרך שמחה גולן, הוקמה תחנת תדלוק המופעלת על ידי חברת "דור אלון", ובצמוד לה חנות נוחות, "אלונית".
הערות שוליים

↑  אמיר אייזנברג, ‏מ.ק.ח: הגרנד קניון של גד זאבי מגייס 85 מיליון שקל, באתר גלובס, 26 בספטמבר 1997
↑  דוד חיון, ‏נפתח הגשר מעל גרנד קניון, באתר גלובס, 22 בפברואר 1999
↑  אבי שמול, מהנדס העיר חיפה אישר לזאבי שימוש חורג להקמת פארק שעשועים בגרנד קניון, באתר הארץ, 5 במאי 2001
↑  הארץ, ‏מצנע הורה לקנוס חנויות שנפתחו בשבת, באתר גלובס, 8 בנובמבר 1999
↑  דוד חיון, ‏גרנד-קניון חיפה דוחה את דרישת ש"ס לסגור בתי קולנוע בליל שבת, באתר גלובס, 5 באוקטובר 1999
↑  אבי שמול, מנהל הגרנד קניון בחיפה מאיים לפתוח אותו בשבת בעקבות פשיטת פקחי משרד העבודה, באתר הארץ, 8 בדצמבר 2001
↑  רחל הניג, ‏מאבק שבת בחיפה, באתר גלובס, 14 בנובמבר 2001
↑  אבי שמול, גד זאבי סגר את פארק השעשועים בחיפה, באתר TheMarker‏, 10 באפריל 2002
↑  דוד חיון, ‏ניהול פארק השעשועים ב"גרנד קניון" יעבור לסיגמה, באתר גלובס, 23 במרץ 2003
↑  אסף רותם, נכסי אזורים רכשה מגד זאבי 50% מהגרנד קניון בחיפה תמורת 100 מיליון שקל, באתר TheMarker‏, 27 ביולי 2005
↑  בריטיש קיבלה הלוואה בסך 630 מ' ש' למימון מחדש של גרנד קניון, באתר TheMarker‏, 21 בינואר 2008
↑  אילנית חיות, ‏המגמה נמשכת: בתי-הקולנוע יוצאים גם מהגרנד קניון בחיפה, באתר גלובס, 22 בנובמבר 2009
↑  אלה לוי-וינריב, ‏הוסרו המכשולים בעסקת רכישת בריטיש ישראל ע"י מליסרון, באתר גלובס, 29 במרץ 2012
↑  מיכאל רוכוורגר, עופר מנצלת את הקשיים של זאבי: תרכוש 30% מהגרנד קניון בחיפה, באתר TheMarker‏, 25 באוקטובר 2012
↑  דוד חיון, ‏מכבי חיפה חנכה חנות מזכרות ראשונה מחוץ לאיצטדיון, באתר גלובס, 27 באוקטובר 1999
גרנד קניון בצילום מחצר בית אבא חושי
דג מעופף (קבוצת כוכבים)

| דג מעופף Volans |
| --- | --- |
  מפת קבוצת הכוכבים דג מעופף
 סמליות:  דג מעופף
 עלייה ישרה:  8 שעות
 נטייה:  °‏70-
 שטח נראה:  141 מעלות מרובעות
 דירוג שטח נראה:  במקום ה־76
 מספר כוכבים בבהירות נראית < 3:  0
 הכוכב הבהיר ביותר:  β בדג מעופף
 בהירות נראית הכוכב הבהיר:  3.77
 מטר מטאורים:  אין
 מערכות כוכבים גובלות:   שדרית  כן ציור   דג זהב  הר השולחן   זיקית
 הערות:  לא ניתן לראותה מישראל
 נראית בין קוי הרוחב °‏15 ו־°‏−90 מומלץ לצפות בשעה 21:00 במהלך חודש מרץ
דג מעופף הוא קבוצת כוכבים בשמי הדרום, אחת משתים עשרה הקבוצות שהוגדרו על ידי פיטר קייזר ופרדריק דה הוטמן בשנים 1595-1597 והופיעו לראשונה באטלס הכוכבים "אורנומטריה" של יוהאן באייר.
שם הקבוצה הנוכחי באנגלית הוא קיצור מהשם המקורי, Piscis Volans, שמשמעותו בלטינית היא "דג מעופף".
מכיוון שהקבוצה חדשה יחסית, היא לא מופיעה באגדות או סיפורים של התרבויות העתיקות.
כוכבי הקבוצה

α בדג מעופף הוא כוכב לבן במרחק של כ-125 שנות אור עם בהירות נראית מדרגה 4.0. למרות ציונו באות α, זהו רק הכוכב החמישי בבהירותו בקבוצה.
β בדג מעופף הוא ענק כתום במרחק של כ-110 שנות אור ועם בהירות מדרגה 3.75. זהו הכוכב הבהיר ביותר בקבוצה.
γ בדג מעופף הוא כוכב זוגי במרחק של כ-140 שנות אור, המורכב מענק כתום עם בהירות מדרגה 3.8 ומכוכב צהוב עם בהירות מדרגה 5.7 הניתנים להפרדה בטלסקופ חובבים.
δ בדג מעופף הוא ענק צהוב במרחק של כ-660 שנות אור ועם בהירות מדרגה 4.
ε בדג מעופף הוא כוכב זוגי נוסף במרחק של כ-640 שנות אור המורכב מכוכב כחול עם בהירות מדרגה 4.3 ומבן זוג עמום עם בהירות מדרגה 8 הניתן להבחנה בטלסקופ חובבים. מדידות ספקטרוסקופיות הראו שהכוכב הבהיר מבין השניים הוא בעצמו כוכב זוגי.
ד"ר ג'קיל ומיסטר הייד (סרט, 1941)

| --- | --- |

כרזת הסרט ד"ר ג'קיל ומר הייד (1941)
 מבוסס על:  הנובלה - המקרה המוזר של ד"ר ג'קיל ומר הייד מאת רוברט לואיס סטיבנסון
 בימוי:  ויקטור פלמינג 
 הופק בידי:  ויקטור סאביל 
 תסריט:  ג'ון לי מהין, פרסי הית'
 עריכה:  הארולד פ. קרס 
 שחקנים ראשיים:  ספנסר טרייסי אינגריד ברגמן לנה טרנר
 מוזיקה:  פרנץ וקסמן 
 צילום:  ג'וזף רוטנברג 
 מדינה:  ארצות הברית 
 חברת הפקה:  מטרו גולדווין מאייר 
 חברה מפיצה:  מטרו גולדווין מאייר
 שיטת הפצה:  וידאו על פי דרישה 
 הקרנת בכורה:  12 באוגוסט 1941
 משך הקרנה:  113 דק' 
 שפת הסרט:  אנגלית 
 סוגה:  סרט אימה, סרט דרמה, סרט מדע בדיוני, סרט המבוסס על יצירה ספרותית 
 תקציב:  1,140,000‏$
 הכנסות:  2,351,000‏$
 הכנסות באתר מוג'ו:   drjekyllandmrhyde41
 דף הסרט ב־IMDb
 
ד"ר ג'קיל ומיסטר הייד (אנגלית: Dr. Jekyll and Mr. Hyde) הוא סרט אימה אמריקאי משנת 1941 המבוסס על הנובלה המפורסמת "המקרה המוזר של ד"ר ג'קיל ומר הייד" מאת רוברט לואיס סטיבנסון (1866).
לפי הנובלה הופקו חמישה סרטים אילמים. ב-1931 הופק סרט מדבר עם פרדריק מארץ' בתפקיד הראשי שזיכה אותו בפרס אוסקר לשחקן הטוב ביותר. חברת מטרו גולדווין מאייר קנתה את הזכויות לסרט מסרטי פרמאונט ואסרה להמשיך להפיץ אותו.
הבמאי הוא ויקטור פלמינג ששנתיים לפני כן זכה בשתי הצלחות גדולות : חלף עם הרוח והקוסם מארץ עוץ.
בתפקיד הכפול של ד"ר ג'קיל ומיסטר הייד משחק ספנסר טרייסי ולצידו אינגריד ברגמן שהתפרסמה בסרט אינטרמצו והשחקנית המתחילה לנה טרנר שהתפרסמה בסרט "נערת זיגפילד".
הסצנות המפורסמות בסרט הן אלה המרוכזות בפניו של ד"ר ג'קיל שהופכים בהשפעה התרופה לפנים מפחידות ומזרות אימה של מר הייד.
הסרט היה מועמד לפרס אוסקר על הצילום בשחור-לבן הטוב ביותר, העריכה הטובה ביותר והפסקול הטוב ביותר.
תקציר העלילה

ד"ר הנרי ג'קיל (ספנסר טרייסי) הוא רופא מכובד בלונדון, מקובל בחברה הגבוהה ומאורס לביאטריקס אמרי (לנה טרנר) בתו היפה של סר ריצ'רד אמרי (דונלד קריספ). ג'קיל עוסק במחקר רפואי המתבסס על ההנחה שבכל אדם יש צד טוב וצד רע והוא מחפש תרופה שתעזור להבין את הרוע במטרה למגר אותו בדרכים רפואיות ותאפשר לו להדחיק זמנית את הצד הטוב באישיותו של האדם. לבסוף הוא מוצא תרופה הפועלת על ארנבים והופכת אותם מיצורים טובי מזג לחיות אגרסיביות וכן תרופת נגד המבטלת את השפעותיה.
סר ריצ'רד ועמיתיו הרופאים של ד"ר ג'קיל מתנגדים לניסוייו ורואים בהם סכנה. סר ריצ'רד מחליט לצאת עם בתו לצרפת ולהינתק זמנית מד"ר ג'קיל. באחד הלילות נתקל ד"ר ג'קיל בגבר תוקף בחורה. הוא מבריח אותו ומביא אותה לחדרה. הבחורה אייוי פירסון (אינגריד ברגמן) מודה לד"ר ג'קיל ומוכנה להתמסר לו אבל מצפונו הטוב מונע זאת ממנו.
הוא מחליט לנסות את התרופה על עצמו. לאחר שתיית התרופה הוא רואה חזיונות, פניו משתנות, עיניו בולטות, שערותיו זקורות והוא נראה כאדם מכוער ומטיל אימה - מיסטר הייד.
הוא מגיע למועדון לילה, מעורר שם מהומה ומזהה את אייוי כמוכרת משקאות במקום. בעזרת כספו הוא מכריח אותה להגיש לו שמפנייה ואחר כך משפיע על הבעלים לפטר אותה. הוא מביא אותה לחדרה ומתחיל להתעלל בה פיזית ונפשית. אייוי שבורה נפשית הולכת להתייעצות לד"ר ג'קיל...
הוא מבטיח לה שיטפל בעניין וידאג לכך שמר הייד לא יטריד אותה יותר. הוא מקבל מכתב מביאטריקס המודיעה לו שהם חוזרים לאנגליה. ד"ר ג'קיל נפגש אתם ואביה מסיר את התנגדותו לנישואים.
נראה שהכל שפיר אך לפתע משתנה ד"ר ג'קיל למיסטר הייד ללא התרופה. הוא ממהר לחדרה של אייוי החוגגת את שחרורה ממר הייד, מטיח בה האשמות על כך שהלכה לד"ר ג'קיל וחונק אותה. לקול זעקותיה מגיעים שכנים אך מיסטר הייד מצליח לפרוץ דרך ולהימלט.
הוא מנסה לפרוץ למעבדתו ולשתות את תרופת הנגד אך אין לו מפתח. הוא מעביר הודעה לעמיתו ד"ר לניון (איאן הנטר) שיש לו מפתח למעבדה, שיביא לו את תרופת הנגד. ד"ר לניון מצפה לד"ר ג'קיל אך מסרב להכניס את הייד. הייד שותה את התרופה ולנגד עיניו המשתוממות של חברו הוא הופך לד"ר ג'קיל.
ד"ר ג'קיל הולך לארוסתו ומודיע לה כי החליט לבטל את האירוסים. היא בוכה אך לפתע משתנה ג'קיל למיסטר הייד. היא פורצת בזעקה ולעזרתה מגיע אביה (דונלד קריספ). הייד מכה בו במטהו, הורג אותו ובורח כששוטרים רצים אחריו.
מיסטר הייד פורץ למעבדה, שותה את תרופת הנגד והופך שוב לד"ר ג'קיל. ד"ר לניון מגלה לכולם את סודו. ד"ר ג'קיל כועס עליו והופך במקום למיסטר הייד, שולף סכין ומנסה לרצוח את ד"ר לניון אך זה מקדים אותו ויורה בו למוות.
מיסטר הייד צונח וברגעי גסיסתו הוא הופך שוב לד"ר ג'קיל.
לקריאה נוספת

דני מוג'ה, אהבנו כל כך – 100 סרטי מופת, מפה - מיפוי והוצאה לאור, 2003, הערך "ד"ר ג'קיל ומיסטר הייד", עמ' 18–19
גרנדה (כדורסל)

קרן מועדון הכדורסל גרנדה (בספרדית: Fundación Club Baloncesto Granada), הידוע גם בשם קוביראן גרנדה (Covirán Granada) מטעמי חסות, הוא מועדון כדורסל ספרדי מגרנדה, אנדלוסיה, המשחק בליגת העל הספרדית.
היסטוריה

Fundación CBG נוסדה בשנת 2006 כישות הקשורה ל-CB Granada, במטרה לקדם כדורסל ופעילויות אחרות ללא מטרות רווח במחוז גרנדה.
בשנת 2012, לאחר פירוק המועדון, החליטה הקרן להקים קבוצת כדורסל בכירה שתוכל להחליף את המועדון שפורק. כבר בעונתה הראשונה עלתה הקבוצה לליגת ה-EBA, הליגה הרביעית במבנה ליגות הכדורסל בספרד, לאחר שסיים כסגנית אלופת הבית האנדלוסי של הפרימרה דיויסיון.
שנתיים לאחר מכן, ב-2015, העפילה גרנדה לשלב הסופי של ה-EBA, זכתה בבית שלה באלבסטה ועלתה ל-LEB Plata, הליגה השלישית בכדורסל הספרדי.
ב-21 בינואר 2017, זכתה גרנדה בתואר הראשון שלה לאחר שניצחה את לוסנטום 80–74 בגביע ה-LEB Plata, אך נכשלה בניסיון לעלות ל-LEB Oro לאחר שהפסידה בחצי גמר הפלייאוף.
גרנדה שמרה על גביע ה-LEB Plata ב-28 בינואר 2018 על ידי ניצחון 71–63 לאחר הארכה על לה רודה ועלתה ל-LEB Oro ב-14 באפריל 2018 בפמפלונה לאחר שזכתה ב-LEB Plata.
| עונה | רמה | ליגה | מקום | נ'–ה' | גביע | גביע |
| --- | --- | --- | --- | --- | --- | --- |
| 2012–13 | 5 | פרימרה דיויסיון | 2 | 12–7 |  |  |
| 2013–14 | 4 | Liga EBA | 4 | 16–6 |  |  |
| 2014–15 | 4 | Liga EBA | 3 | 22–7 |  |  |
| 2015–16 | 3 | LEB Plata | 8 | 15–13 |  |  |
| 2016–17 | 3 | LEB Plata | 4 | 25–13 | גביע ה-LEB Plata | זכייה |
| 2017–18 | 3 | LEB Plata | 1 | 23–7 | גביע ה-LEB Plata | זכייה |
| 2018–19 | 2 | LEB Oro | 8 | 22–17 |  |  |
| 2019–20 | 2 | LEB Oro | 13 | 9–15 |  |  |
| 2020–21 | 2 | LEB Oro | 2 | 25–11 |  |  |
| 2021–22 | 2 | LEB Oro | 1 | 26–8 |  |  |
תארים

LEB Plata:
זכיות (1): 2018
גביע ה-LEB Plata:
זכיות (2): 2017, 2018
LEB Oro:
זכיות (1): 2022
סגנויות (1): 2021
גביע נסיכת אסטוריאס:
סגנויות (1): 2022
הערות שוליים

↑  "Tourapp Fundación CBG asciende a Liga EBA" (בספרדית). Granada Deporte. 28 באפריל 2013. {{cite web}}:  (עזרה)
↑  "El Covirán Granada sube a la LEB Plata" (בספרדית). El Ideal. 25 במאי 2015. {{cite web}}:  (עזרה)
↑  "El Covirán Granada, campeón de la Copa LEB Plata" (בספרדית). LEB Plata. 21 בינואר 2017. {{cite web}}:  (עזרה)
↑  "El Fundación Covirán Granada asciende a la Liga LEB Oro" [פונדסיון קוביראן גרנדה עולה לליגת ה-LEB Oro League] (בספרדית). מונדו דפורטיבו. 14 באפריל 2018. נבדק ב-15 באפריל 2018. {{cite web}}:  (עזרה)
משחק בית של גרנדה בעונתה הראשונה
דג מלוח (מאכל)

| --- | --- |

 
 מאכלים
 סוג:  cured fish, מאכלי דגים, pickled fish 
 על שם:  אוטו פון ביסמרק, רוסים 
 מרכיבים עיקריים:  herring, מליח אטלנטי 
 
דג מלוח
"דג מלוח" הוא כינויו של דג מליח כבוש במי מלח. המאכל פופולרי במדינות אירופה השונות כגון הולנד, המדינות הבלטיות, סקנדינביה פולין ועוד. בנוסף, הדג מזוהה גם עם יהדות אשכנז. ומאכל דומה בקרב יהודי המגרב הוא "הרינגה".
תהליך הכנת הדג כולל כבישה שלו במלח, על מנת להוציא ממנו נוזלים. לאחר מכן מסירים את המלח ומוסיפים לו חומרי טעם שונים כגון חומץ, חתיכות בצל הגינה, פלפל שחור, עלים מיובשים של ער אציל ("עלי דפנה") וכדומה.
בקרב הקהילות האשכנזיות, מקובל להגיש את הדג מלוח בקידוש בביהכנ"ס בשבת בבוקר לצד קרקרים וכן באירועים מיוחדים כגון: ברית מילה, בר מצווה, יארצייט, ועוד. הדג מוגש בצלחת כשהוא חתוך לפרוסות.
ראו גם

מטיאס
שובה (מאכל)
רולמופס
גן בעברית

| --- | --- |

שלט הכניסה ומפת הגן
 מידע כללי
 תאריך הקמה:  2013
 נתונים ומידות
 שטח:  0.068 קמ"ר
 מיקום
 מדינה:  ישראל ישראל
 מיקום:  ראשון לציון 
 קואורדינטות:  31°57′54″N 34°49′33″E﻿ / ﻿31.96497°N 34.82582°E﻿ / 31.96497; 34.82582
  מפת מיקום  מפה דינמית   (למפת גוש דן מוגדלת) גן בעברית(למפת גוש דן רגילה) גן בעברית(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גן בעברית(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גן בעברית  he גן בעבריתhe גן בעבריתמפת  __ ראשון לציון (in English: Rishon LeZion)  __ בית דגן (in English: Beit Dagan) [‌גוש דן וסביבותיו‌]מצפון: __ חולון (in English: Holon), __ בת ים (in English: Bat Yam) ממזרח: __ מועצה אזורית שדות דן (in English: Sdot Dan Regional Council) מדרום: __ באר יעקב (in English: Be'er Ya'akov), __ נס ציונה (in English: Ness Ziona), __ מועצה אזורית גן רווה (in English: Gan Raveh Regional Council) ממערב: הים התיכון (in English: PAM) תחום בתוך שטח העיר: __ שפד"ן (in English: Shafdan) tabBackground:;tabBorder:#aaa;defaultTab:0;
 
הבריכה האקולוגית ופרחי המים
גן בעברית הוא פארק עירוני וגן ציבורי בראשון לציון שבישראל. הגן ממוקם בקצה הצפון-מזרחי של העיר, סמוך למחנה צריפין וליד שכונת רביבים. הגן הוקם ב-2013 ונחנך ב-14 באוקטובר 2013 על ידי ראש העיר דוב צור.